Paġna Iċ-ċirku estern tal-munita jirrappreżenta t-12-il stilla tal-bandiera Ewropea. Iċ-ċirku ta' barra tal-munita juri t-12-il stilla tal-bandiera Ewropea. Iċ-ċirku ta' barra tal-munita juri t-12-il stilla tal-bandiera Ewropea. Il-Kumitat Konsultattiv jaqbel mal-Kummissjoni li l-operazzjoni nnotifikata tikkostitwixxi konċentrazzjoni skont it-tifsira tal-Artikolu 3(1)(b) tar-Regolament dwar l-Għaqdiet. Il-Kumitat Konsultattiv jaqbel mal-Kummissjoni li t-tranżazzjoni nnotifikata għandha dimensjoni tal-Unjoni, skont it-tifsira tal-Artikolu 1(2) tar-Regolament dwar l-Għaqdiet. Il-Kumitat Kosultattiv jaqbel mad-definizzjonijiet tal-Kummissjoni tas-suq tal-prodott u s-suq ġeografiku rilevanti fl-abbozz tad-Deċiżjoni. B'mod partikolari, il-Kumitat Konsultattiv jaqbel li għandhom jiġu identifikati s-swieq li ġejjin: is-suq Ġermaniż tas-servizzi tat-telekomunikazzjoni bil-mowbajl lill-konsumaturi finali (is-suq tas-servizzi ta' bejgħ bl-imnut tat-telekomunikazzjoni bil-mowbajl); is-suq Ġermaniż tal-aċċess bl-ingrossa u l-oriġini tas-sejħiet f'netwerks pubbliċi tat-telefonija bil-mowbajl; is-suq bl-ingrossa Ġermaniż tar-roaming internazzjonali; is-suq bl-ingrossa Ġermaniż tat-terminazzjoni tat-telefonati bil-mowbajl. Il-Kumitat Konsultattiv jaqbel mal-valutazzjoni tal-Kummissjoni li l-operazzjoni proposta x'aktarx twassal għal effetti orizzontali mhux ikkoordinati, li jimpedixxu b'mod sinifikanti l-kompetizzjoni effettiva fis-suq Ġermaniż tas-servizzi tat-telekomunikazzjoni bil-mowbajl lill-konsumaturi finali (is-suq tas-servizzi ta' bejgħ bl-imnut tat-telekomunikazzjoni bil-mowbajl) minħabba: il-kombinazzjoni ta' żewġ kompetituri qrib xulxin; it-tneħħija ta' żewġ forzi kompetittivi importanti (Telefónica u E-Plus). Rigward il-valutazzjoni tal-Kummissjoni li ma hemmx ħtieġa li tasal għal deċiżjoni finali dwar jekk l-operazzjoni proposta aktarx twassal għal impediment sinifianti ta' kompetizzjoni effettiva fis-suq tal-bejgħ bl-ingrossa għal aċċess għan-netwerk tal-moowbajl u l-oriġini tas-sejħiet fil-Ġermanja billi l-impenji proposti mill-Kumitat Notifikanti fir-rigward is-suq bl-imnut se jittratta wkoll kull tħassib potenzjali dwar is-suq bl-ingrossa, pluralità ta' Stati Membri taqbel, minoranza ta' Stati Membri ma taqbilx u minoranza iżgħar ta' Stati Membri tastjeni. Il-Kumitat Konsultattiv jaqbel mal-valutazzjoni tal-Kummissjoni li l-operazzjoni proposta x'aktarx ma twassalx għal effetti vertikali li jimpedixxu b'mod sinifikanti l-kompetizzjoni effettiva: fis-suq bl-ingrossa Ġermaniż tar-roaming internazzjonali; fis-suq bl-ingrossa Ġermaniż għat-terminazzjoni tat-telefonati bil-mowbajl. Fir-rigward tal-konstatazzjonijiet magħmula mill-Kummissjoni li l-impenji finali offruti mill-Parti Notifikanti fid-29 ta' Mejju 2014 jittrattaw it-tħassib rigward il-kompetizzjoni identifikat mill-Kummissjoni fis-suq Ġermaniż tas-servizzi tat-telekomunikazzjoni bil-mowbajl lill-konsumaturi finali, pluralità tal-Istati Membri ma taqbilx, pluralità ugwali ta' Stati Membri tastjeni u minoranza ta' Stati Membri taqbel. F'dak li għandu x'jaqsam mal-konklużjoni tal-Kummissjoni li, bil-kundizzjoni ta' konformità sħiħa mal-impenji finali, it-tranżazzjoni nnotifikata mhix probabbli li timpedixxi b'mod sinifikanti l-kompetizzjoni effettiva fis-suq intern jew f'parti sostanzjali minnu, pluralità tal-Istati Membri ma taqbilx, pluralità ugwali ta' Stati Membri tastjeni u minoranza ta' Stati Membri taqbel. Rigward il-konklużjoni tal-Kummissjoni li t-tranżazzjoni notifikata għandha għalhekk tkun iddikjarata kompatibbli mas-suq intern u mal-funzjonament tal-Ftehim taż-ŻEE skont l-Artikoli 2(2) u 8(2) tar-Regolament dwar l-Għaqdiet u l-Artikolu 57 tal-Ftehim taż-ŻEE, pluralità ta' Stati Membri ma taqbilx, pluralità ugwali ta' Stati Membri tastjeni u minoranza ta' Stati Membri taqbel. Matul l-ewwel fażi, il-Kummissjoni esprimiet dubji serji dwar il-kompatibbiltà tal-operat mas-suq intern. Fl-20 ta' Diċembru 2013, il-Kummissjoni bdiet proċedimenti skont l-Artikolu 6(1)(c) tar-Regolament dwar l-Għaqdiet. Il-Parti Notifikanti ssottomettiet kummenti bil-miktub fil-15 ta' Jannar 2014. Fis-26 ta' Frar 2014, il-Kummissjoni adottat Dikjarazzjoni ta' Oġġezzjonijiet ("DO"), fejn hija waslet għall-fehma preliminari li t-Tranżazzjoni Proposta tista' timpedixxi b'mod sinifikanti l-kompetizzjoni effettiva f'parti sostanzjali tas-suq intern fit-tifsira tal-Artikolu 2 tar-Regolament dwar l-Għaqdiet. Il-Kummissjoni stabbilixxiet il-limitu taż-żmien tat-12 ta' Marzu 2014 biex tkun imwieġba d-DO. Il-Partijiet kif ukoll Koninklijke KPN NV ("KPN"), il-kumpanija prinċipali aħħarija ta' E-Plus, wieġbet f'din id-data. Fit-tweġiba tagħha, il-Parti Notifikanti talbet smigħ orali formali. Il-Parti Notifikanti rċeviet aċċess għall-fajl permezz ta' CD-ROM fis-27 ta' Frar 2014. Fit-3 ta' Marzu 2014, il-Parti Notifikanti ppreżentat talba lid-DĠ għall-Kompetizzjoni għal aċċess ulterjuri għall-fajl. Id-DĠ għall-Kompetizzjoni ttratta din it-talba. Aċċess addizzjonali għall-fajl ingħata fl-10 ta' Marzu, fl-4 ta' April, fil-25 ta' April, fit-8 ta' Mejju u fis-16 ta' Ġunju 2014. Wara li huma ppreżentaw it-talbiet motivati tagħhom, jiena tajt permess biex Deutsche Telekom AG ("Deutsche Telekom"), Vodafone Group plc ("Vodafone"), freenet AG ("freenet"), l&l Telekom GmbH ("1&1 Telekom"), Drillisch AG ("Drillisch") u Airdata AG ("Airdata") jinstemgħu bħala persuni terzi interessati. Jiena aċċettajt ukoll it-talbiet minn kull wieħed minn dawn biex jipparteċipa fis-smigħ orali formali. Ditta privata ta' konsulenza applikat biex tinstema' bħala terza persuna għall-finijiet tal-Artikolu 18(4) tar-Regolament dwar l-Għaqdiet. Permezz ta' ittra tal-25 ta' Frar segwita bid-deċiżjoni tas-7 ta' Marzu 2014, jien ma aċċettajtx din it-talba skont l-Artikolu 5(3) tad-Deċiżjoni 2011/695/UE. L-awtoritajiet nazzjonali tal-kompetizzjoni ta' kull Stat Membru ġew mistiedna għas-seduta ta' smigħ orali. Wara talba, fuq il-bażi tal-Artikolu 15(3) tar-Regolament dwar l-Għaqdiet, jiena stedint ukoll għas-smigħ orali formali lill-Awtorità Regolatorja Awstrijaka għax-Xandir u t-Telekomunikazzjonijiet u lilll-Bundesnetzagentur Ġermaniż. Is-seduta ta' smigħ orali formali saret fis-17 ta' Marzu 2014 u attendew għaliha: il-Partijiet u KPN, kif ukoll il-konsulenti legali u ekonomiċi esterni tagħhom, is-servizzi rilevanti tal-Kummissjoni, l-awtoritajiet tal-kompetizzjoni ta' 10 Stati Membri (il-Belġju, il-Ġermanja, Spanja, Franza, l-Italja, il-Pajjiżi l-Baxxi, il-Latvja, l-Ungerija, il-Finlandja u r-Renju Unit), kif ukoll l-awtoritajiet kompetenti oħra tal-Istati Membri, jiġifieri l-Bundesnetzagentur (il-Ġermanja) u l-Awtorità Regolatorja għax-Xandir u t-Telekomunikazzjonijiet (l-Awstrija). Il-Partijiet talbu u ngħataw sessjonijiet magħluqa għal partijiet mill-preżentazzjonijiet tagħhom. Fl-4 ta' April 2014, il-Kummissjoni ħarġet ittra tal-fatti lill-Parti Notifikanti. Il-Partijiet u KPN ippreżentaw l-osservazzjonijiet tagħhom dwar l-ittra tal-fatti fl-10 ta' April 2014. Il-Parti Notifikanti ppreżentat l-ewwel sett ta' impenji fl-10 ta' April 2014 u l-Kummissjoni għamlet test tas-suq ta' dawn l-impenji fil-11 ta' April 2014. Fit-28 ta' April 2014, il-Parti Notifikanti ppreżentat it-tieni sett ta' impenji li ġew ippruvati fis-suq mit-30 ta' April 2014. Il-Parti Notifikanti ppreżentat sett finali ta' impenji fid-29 ta' Mejju 2014. Wara talba tagħha, jiena aċċettajt Mass Response Services GmbH fil-proċedimenti bħala terza persuna interessata. Jiena rrivedejt l-abbozz tad-deċiżjoni skont l-Artikolu 16(1) tad-Deċiżjoni 2011/695/UE u kkonkludejt li hija tittratta biss l-oġġezzjonijiet li fir-rigward tagħha l-Partijiet u KPN ingħataw l-opportunità li jgħarrfu l-fehmiet tagħhom. Globalment, jien nikkonkludi li l-eżerċizzju effettiv tad-drittijiet proċeduralif'dan il-każ ġie rrispettat. Brussell, il-25 ta' Ġunju 2014. Telefónica Deutschland Holding AG ("Telefónica" jew "il-Parti Notifikanti") u E-Plus Mobilfunk GmbH & Co. KG ("E-Plus", flimkien ma' Telefónica, "il-Partijiet") huma tnejn mill-erba' operaturi tan-netwerk mobbli ("ONM") preżenti fuq is-suq tal-konsumaturi tas-servizzi tat-telekomunikazzjoni mobbli u s-suq bl-ingrossa għal aċċess u oriġini tat-telefonati fil-Ġermanja. It-tranżazzjoni twassal għal struttura tas-suq bi tliet ONM (Deutsche Telekom, Vodafone u l-entità fuża) b'ishma mis-suq simili f'termini ta' dħul. Minbarra dawn l-ONM, hemm xi operaturi tan-netwerk mobbli virtwali ("ONMV") u diversi fornituri tas-servizzi attivi fis-suq tal-konsumaturi. Fil-31 ta' Ottubru 2013, il-Kummissjoni rċeviet notifika formali skont l-Artikolu 4 tar-Regolament dwar l-Għaqdiet li permezz tagħha Telefónica takkwista fi ħdan it-tifsira tal-Artikolu 3(1)(b) tar-Regolament dwar l-Għaqdiet, kontroll waħdieni fuq E-Plus minn Koninklijke KPN N.V. ("KPN"). Il-Ġermanja talbet, permezz tal-Uffiċċju Federali dwar il-Kartelli ("Bundeskartellamt"), abbażi tal-Artikolu 9(2) tar-Regolament dwar l-Għaqdiet, riferiment tat-tranżazzjoni proposta mill-Kummissjoni lill-Ġermanja. Il-Kummissjoni adottat deċiżjoni li tiċħad it-talba għal riferiment. Telefónica u E-Plus huma tnejn mill-erba' ONM preżenti fuq is-suq tal-konsumaturi tas-servizzi tat-telekomunikazzjoni mobbli u s-suq bl-ingrossa għall-aċċess u l-oriġini tat-telefonati fil-Ġermanja. It-tranżazzjoni twassal għal struttura tas-suq bi tliet ONM (Deutsche Telekom, Vodafone u l-entità fuża) b'ishma mis-suq simili f'termini ta' dħul. Minbarra dawn l-ONM, hemm xi operaturi tan-netwerk mobbli virtwali ("ONMV") u diversi fornituri tas-servizzi attivi fis-suq tal-konsumaturi. Filwaqt li l-fużjoni proposta ma twassalx għall-ħolqien jew it-tisħiħ ta' pożizzjoni dominanti (unika) tal-entità fuża, id-deċiżjoni tikkonkludi li l-fużjoni madankollu twassal għal impediment sinifikanti għal kompetizzjoni effettiva fuq is-suq tal-konsumatur tat-telekomunikazzjoni mobbli u, potenzjalment, fuq is-suq bl-ingrossa għall-aċċess għan-netwerk u l-oriġini tat-telefonati fil-Ġermanja. Biex twarrab dawn il-preokkupazzjonijiet, Telefónica ppreżentat impenji li, fil-verżjoni finali tagħhom, jikkonsistu minn tliet elementi: L-ewwel nett, Telefónica timpenja ruħha li tidħol fi ftehimiet bl-ingrossa bbażati fuq il-kapaċità ma' ONMV wieħed jew ħafna (massimu ta' tlieta) tat-tip Upfront Mobile Bitstream Access ("ONMV Upfront MBA") fil-Ġermanja, qabel issir il-fużjoni. Dawn il-ftehimiet jipprevedu li l-ONVM Upfront MBA ikunu jistgħu jixtru bi kwalunkwe ħlas bil-quddiem sa 30 % tal-kapaċità totali tan-netwerk tal-kumpanija li tirriżulta mill-fużjoni sa għaxar snin wara t-tlestija tat-tranżazzjoni proposta. Din il-kapaċità tikkorrispondi għal sehem tas-suq ta' massimu ta' 11 %, filwaqt li s-sehem tas-suq ta' Telefónica huwa ta' madwar 15 % llum. It-tieni, Telefónica timpenja ruħha li testendi l-ftehimiet eżistenti bl-ingrossa mal-imsieħba bl-ingrossa ta' Telefónica u ta' E-Plus u li toffri servizzi tal-4G fis-suq bl-ingrossa fis-suq fil-futur. Barra minn hekk, Telefónica tintrabat li tippermetti lill-imsieħba tagħha bl-ingrossa li jaqilbu l-klijenti tagħhom ospitati fuq in-netwerk ta' Telefónica jew ta' E-Plus minn mudell kummerċjali wieħed għal ieħor mingħajr ebda penali. Barra minn hekk, Telefónica timpenja ruħha li telimina l-klawżoli kuntrattwali fil-ftehimiet ma' sħab bl-ingrossa ta' Telefónica jew ta' E-Plus, ħaġa li tista' żżomm lill-ONMV/lill-fornituri ta' servizzi milli jaqilbu lill-klijenti tagħhom minn ONM għal ieħor. It-tielet, Telefónica timpenja ruħha li toffri ftehim li jkun konkluż ma' ONM ġdid jew sussegwentement mal-ONMV upfront. Skont Telefónica, dan ir-rimedju huwa maħsub biex jiġi ffaċilitat id-dħul ta' ONM ġdid, ir-raba' wieħed, fis-suq Ġermaniż. Għal dan il-għan, Telefónica impenjat ruħha li tagħmel l-offerti li ġejjin: (a) offerta ta' spettru li tikkonsisti mill-kirja ta' spettru fil-banda tat-2,1 Ghz u tat-2,6 GHz; (b) offerta nazzjonali għar-roaming; (c) offerta ta' żvestitura ta' siti; (d) offerta ta' qsim ta' netwerk passiv tar-radju; kif ukoll (e) offerta ta' bejgħ ta' ħwienet. Fid-dawl ta' dawn l-impenji, il-Kummissjoni kkonkludiet li t-tranżazzjoni proposta ma tibqax tqajjem tħassib dwar il-kompetizzjoni, billi d-deċiżjoni tiddependi fuq konformità sħiħa mal-impenji. is-suq għas-servizzi tat-telekomunikazzjoni mobbli lil klijenti finali (jissejjaħ ukoll "is-suq tal-konsumaturi tas-servizzi tat-telekomunikazzjoni mobbli"); is-suq bl-ingrossa għal aċċess u oriġini tat-telefonati fuq netwerks pubbliċi tat-telefonija mobbli (jissejjaħ ukoll "is-suq bl-ingrossa għal aċċess u oriġini tat-telefonati"); is-suq bl-ingrossa għar-roaming internazzjonali; kif ukoll is-suq bl-ingrossa għat-terminazzjoni tat-telefonati bil-mowbajl. Id-dettalji dwar id-definizzjoni tal-ewwel żewġt iswieq, li huma primarjament, u kemm orizzontalment kif ukoll vertikalment affettwati f'dan il-każ, huma stabbiliti hawn taħt. Il-Kummissjoni tqis li, għall-finijiet ta' dan il-każ, is-servizzi ta' telekomunikazzjoni mobbli u fissi, inklużi s-servizzi tad-dejta jikkostitwixxu swieq separati. F'dan il-każ, il-Kummissjoni kkunsidrat jekk sottosegmenti differenti tas-suq jikkostitwixxux swieq separati. Il-Kummissjoni rrieżaminat is-segmenti ta' ħlas wara u ta' ħlas minn qabel, kif ukoll is-segmenti tal-Vuċi (inkluż il-vuċi/id-dejta), il-broadband mobbli (dejta biss) u s-segmenti tal-konsumaturi privati u dak tan-negozju. Wara r-riżultati tal-investigazzjoni tagħha f'dan il-każ, il-Kummissjoni kkonkludiet, b'konsistenza mad-deċiżjonijiet preċedenti tagħha, li s-suq relevanti tal-prodott huwa s-suq globali għas-servizzi tal-konsumatur tat-telekomunikazzjoni mobbli. F'konformità ma' deċiżjonijiet preċedenti tal-Kummissjoni u l-veduti tal-Partijiet, l-ambitu ġeografiku tas-suq imsemmi huwa nazzjonali, jiġifieri jikkorrispondi mat-territorju tal-Ġermanja. Fuq dan is-suq, l-ONM jbiegħu l-aċċess għan-network tagħhom u l-kapaċità li jsiru t-telefonati ("oriġini tat-telefonati") lejn operaturi tan-netwerks mobbli virtwali ("ONVM") u l-fornituri tas-servizz. Iż-żewġ tipi ta' atturi jużaw l-aċċess bl-ingrossa mogħti mill-ONM biex ibigħu telekomunikazzjonijiet mobbli taħt il-marki tagħhom stess u f'isimhom fis-suq tal-konsumaturi. Madankollu, filwaqt li l-ONMV jippossjedu u joperaw ċerti partijiet ta' netwerk mobbli, bħan-netwerk ċentrali, il-fornituri tas-servizzi ma jippossjedu l-ebda infrastruttura tan-netwerk. Il-Kummissjoni tqis li hemm suq distint bl-ingrossa għall-aċċess u l-orġini tas-sejħiet fuq in-netwerks pubbliċi tat-telefonija mobbli. F'konformità ma' deċiżjonijiet preċedenti tal-Kummissjoni, il-Kummissjoni tqis li ġeografikament, is-suq bl-ingrossa jikkorrispondi għad-dimensjoni tan-netwerks tal-ONM, li huma limitati għat-territorju Ġermaniż minħabba li l-liċenzji mobbli jingħataw fuq bażi nazzjonali. Il-fużjoni tnaqqas l-għadd ta' ONM fil-Ġermanja minn erbgħa għal tlieta u tamalgama t-tielet attur mar-raba' attur. Ir-riżultat ikun suq li jkun fih tliet ONM kbar li bejn wieħed u ieħor ikunu tal-istess daqs. Id-deċiżjoni ssib li kemm Telefónica kif ukoll E-Plus huma forzi importanti kompetittivi fis-suq Ġermaniż tal-konsumaturi għal servizz tat-telekomunikazzjonijiet mobbli, b'mod partikolari fejn jidħlu l-prezzijiet kif ukoll in-natura innovattiva tal-offerti. Huma jibqgħu forza kompetittiva importanti mingħajr it-tranżazzjoni proposta. Il-partijiet ilhom kompetituri mill-qrib ta' xulxin fejn jidħlu l-klijenti bi prezzijiet baxxi u ta' ħlas minn qabel billi joffru anqas kwalità tan-netwerk għal tariffi orħos mid-Deutsche Telekom u l-Vodafone. Barra minn hekk, id-deċiżjoni ssib li l-fużjoni se twassal biex, l-ewwel nett, tiġi eliminata l-kompetizzjoni bejn il-partijiet u t-tieni, l-entità fuża jkollha bażi ta' klijentela ikbar bil-konsegwenza li jkollha anqas inċentivi biex tikber u tikkompeti. Bl-istess mod, huwa probabbli li jonqsu l-inċentivi tal-Vodafone u d-Deutsche Telekom biex jikkompetu wara l-fużjoni. Barra minn hekk, il-grad li fih l-ONMV, il-fornituri tas-servizzi u r-rivendituri tad-ditta bħalissa huma kapaċi jeżerċitaw pressjoni kompetittiva huwa limitat u se jkompli jitnaqqas wara t-tranżazzjoni. Tabilħaqq, id-deċiżjoni tistabbilixxi li kemm id-Deutsche Telekom kif ukoll il-Vodafone għandhom għax jibbenefikaw mill-fatt li l-E-Plus, l-aktar kompetitur aggressiv fejn jidħlu prezzijiet, jiġi eliminat u huwa probabbli li l-inċentivi tad-Deutsche Telekom u tal-Vodafone biex jikkompetu b'mod aggressiv jonqsu wkoll. Skont id-deċiżjoni, il-ħila tal-ONMV u tal-fornituri tas-servizzi eżistenti biex ikunu jistgħu jeżerċitaw l-istess grad ta' pressjoni kompetittiva daqs ONM hija aktar limitata u tkompli tonqos wara t-tranżazzjoni. Barra minn hekk, bħalissal-ONMV u l-fornituri tas-servizzi għandhom inċentivi limitati biex jikkompetu b'mod aggressiv għal klijenti ġodda mingħand l-ONM minħabba anqas spejjeż ta' investiment fin-netwerk (fiss) li jkollhom jiġu rkuprati. L-ONMV u l-fornituri tas-servizzi jħallsu lill-ONM għall-użu tan-netwerk fuq bażi "pay-as-you-go", skont kemm il-klijenti tiegħu attwalment jużaw in-netwerk. Il-kost inkrementali ta' żieda fil-klijentela jew l-użu tan-netwerk huwa għalhekk l-istess għal kull unità addizzjonali użata u huwa determinat minn qabel fin-negozjati bejn l-ONMV u l-ONM. Valutazzjoni kwantitattiva tal-effetti probabbli tal-eliminazzjoni tal-kompetizzjoni orizzontali bħala riżultat tal-fużjoni tindika li l-fużjoni x'aktarx twassal għal żidiet sinifikanti fil-prezzijiet fis-segmenti residenzjali mħallsin qabel u dawk imħallsin wara. Id-deċiżjoni sabet li, minkejja l-ishma kombinati fis-suq relattivament baxxi tal-Partijiet fejn jidħlu introjti u fejn jidħlu l-abbonati, it-tranżazzjoni proposta xorta jkollha impatt negattiv fuq l-inċentiv tal-entità fuża, u tal-ONM it-tnejn l-oħra, li jagħtu lill-ONMV u lill-fornituri tas-servizz aċċess għan-netwerks mobbli rispettivi tagħhom b'kundizzjonijiet kummerċjalment attraenti. Hija tikkonkludi li t-tranżazzjoni proposta tista' tagħti lok għal effetti antikompetittivi orizzontali mhux koordinati fis-suq bl-ingrossa għall-aċċess u l-orġini tas-sejħiet fuq in-netwerks pubbliċi ta' komunikazzjoni mobbli. Id-deċiżjoni tħalli miftuħ jekk dawn l-effetti negattivi jikkostitwixxux impediment sinifikanti għall-kompetizzjoni effettiva peress li l-impenji proposti minn Telefónica fir-rigward tas-suq bl-imnut se jindirizzaw ukoll kwalunkwe preokkupazzjoni potenzjali fis-suq bl-ingrossa. Id-deċiżjoni ssib li l-effiċjenzi li l-Parti Notifikanti ssostni li jeżistu rigward is-suq tal-konsumaturi għas-servizzi tat-telekomunikazzjonijiet mobbli la jistgħu jiġu verifikati, la huma speċifiċi għall-fużjoni, u lanqas mhu probabbli li jkunu ta' benefiċċju għall-konsumaturi. B'mod partikolari, it-titjib fil-kwalità u l-iffrankar inkrimentali tal-ispejjeż li huma jsostnu li se jkun hemm jista', f'firxa wiesa', jinkiseb b'mezzi alternattivi (notevolment permezz tal-kondiviżjoni tan-netwerk). Id-deċiżjoni tikkonkludi li l-Parti Notifikanti ma rnexxilhiex tagħti prova li l-effiċjenzi x'aktarx iservu ta' kontrapiż għal xi effetti negattivi fuq il-kompetizzjoni. Sabiex tindirizza t-tħassib dwar il-kompetizzjoni, il-Parti Notifikanti ppreżentat ġabra finali ta' impenji fid-29 ta' Mejju 2014 li kienu jinkludu t-tliet elementi li ġejjin: (i) l-impenn tal-ONM; (ii) l-impenn tal-MBA; kif ukoll (iii) l-impenn mhux tal-ONM. L-element tal-ONM jikkonsisti minn offerta minn Telefónica biex ibiegħu lil ONM ġdid li jkun għadu kif daħal fis-suq għadd ta' assi u servizzi li huma meħtieġa biex ikun jista' jibda jopera bħala ONM fis-suq Ġermaniż. Dawn l-assi jinkludu (a) l-ispettru; (b) ir-roaming nazzjonali; (c) is-siti tan-netwerk; (d) il-kondiviżjoni passiva tan-netwerk u (e) ħwienet. Bl-impenn tal-MBA, Telefónica timpenja ruħha li tbigħ minn qabel 20 % tal-kapaċità kombinata tan-netwerk tal-entità fuża lil massimu ta' tliet operaturi mhux tan-netwerk. Telefónica timpenja ruħha wkoll li toffri għall-bejgħ 10 % addizzjonali ta' tali kapaċità lil dawn l-atturi b'termini u kundizzjonijiet definiti minn qabel. Sal-punt li dawk li jixtru l-kapaċità diġà jospitaw abbonati fuq in-netwerks ta' Telefónica u/jew ta' E-Plus netwerks, il-kapaċità meħtieġa biex jiġu ospitati dawn l-abbonati tinbiegħ ukoll minn Telefónica (iżda mnaqqsa mill-kapaċità addizzjonali ta' 10 % li għandha tiġi offruta). Telefónica timpenja ruħha li bil-quddiem tidħol fi ftehim għall-bejgħ u l-offerta tal-kapaċità kollha koperta mill-impenn tal-MBA qabel il-konklużjoni tat-tranżazzjoni proposta. Fi kliem ieħor, Telefónica mhux se tkun tista' tikkonkludi t-tranżazzjoni proposta qabel ma tkun daħlet fi ftehim legalment vinkolanti ma' xerrej wieħed jew aktar u sakemm il-Kummissjoni ma tkunx approvat formalment ix-xerrej(ja). Il-ftehim li għandu jiġi konkluż bejn Telefónica u x-xerrej(ja) ikollu perjodu ta' validità inizjali ta' ħames snin, iżda jkun jista' jiġi estiż b'mod unilaterali għal ħames snin oħra fuq talba tax-xerrej(ja) skont termini u kundizzjonijiet stabbiliti minn qabel. Skont l-impenn mhux tal-ONM, Telefónica timpenja ruħha li toffri li testendi l-kuntratti bl-ingrossa kollha eżistenti mal-ONMV u l-fornituri tas-servizzi li bħalissa huma klijenti bl-ingrossa ta' Telefónica jew ta' E-Plus sa tmiem is-sena 2025. Barra minn hekk, Telefónica timpenja ruħha li tagħti aċċess bl-ingrossa għan-netwerk 4G tagħha lill-ONMV u l-fornituri kollha tas-servizzi ċertu perjodu ta' żmien wara t-tnedija teknika tal-ONMV tal-MBA skont l-aħjar termini u kundizzjonijiet tas-suq possibbli. Id-deċiżjoni tikkonkludi li l-impenji jindirizzaw bis-sħiħ il-preokkupazzjonijiet fejn tidħol il-kompetizzjoni. L-impenn tal-ONM, flimkien mal-fatt li r-regolatur tat-telekomunikazzjoni Ġermaniż qed jippjana biex jiftaħ proċedimenti lejn tmiem l-2014 biex jagħmel irkant għall-għoti ta' ammont sinifikanti ta' spettru, huwa ta' kontribut biex jinżamm miftuħ il-bieb għad-dħul ta' ONM ġdid fis-suq Ġermaniż jew għall-possibilità li x-xerrej(ja) tal-impenn tal-MBA jinbidel/lu f'ONM. Fir-rigward tal-impenn tal-MBA, id-deċiżjoni ssib li dan l-impenn se jżid b'mod sinifikanti l-kapaċità u l-inċentiv tal-ONMV li jikkompetu fis-suq tal-konsumaturi għal servizzi ta' telekomunikazzjoni mobbli fil-Ġermanja u għalhekk jikkumpensa kwalunkwe żieda possibbli fil-prezzijiet li tirriżulta mit-tranżazzjoni proposta. Tabilħaqq, Telefónica tkun obbligata tipprovdi lix-xerrej(ja) tal-impenn tal-MBA aċċess għal kull tip ta' servizzi u teknoloġiji (inklużi l-4G u t-teknoloġiji futuri). Ix-xerrej(ja) għalhekk ikollu(hom) aċċess għall-istess kwalità ta' netwerk bħal Telefónica u jkun jista' bil-libertà kollha jfassal tariffi għall-konsumaturi f'indipendenza totali minn Telefónica. Dan jippermettu lix-xerrej(ja) tal-impenn tal-MBA li jikkompetu b'mod sħiħ mal-ONM, billi jagħmlu offerti attraenti ħafna għall-klijenti finali fejn jidħlu teknoloġiji tan-netwerk attwali u ġodda li llum huma offruti mill-ONM biss bi ħlas addizzjonali konsiderevoli. Bl-aktar mod notevoli, ir-rimedju huwa ta' natura kważi strutturali, peress li l-ONMV/il-fornituri tas-servizzi li jixtru l-kapaċità skont l-impenn tal-MBA jimpenjaw ruħhom bil-quddiem li jixtru ammont sinifikanti ta' kapaċità mingħand l-entità fuża bi prezz fiss. B'hekk, l-ONMV/il-fornitur(i) tas-servizz ikollhom inċentiv qawwi biex jikkompetu b'mod effettiv peress li jkunu xtraw minn qabel ammont sinifikanti ta' kapaċità li jkun jeħtieġu li tiġi monetizzata. Dan il-mudell ibbażat fuq il-kapaċità huwa aktar attraenti mil-lat ta' kompetizzjoni mill-kuntratti standard tal-ONMV/il-fornituri(i) tas-servizzi, fejn dawn l-atturi jħallsu lill-ONM ospitanti abbażi tal-użu. Tabilħaqq, skont il-kuntratti standard "Pay as you go" tal-ONMV/il-fornitur tas-servizzi, żieda fil-klijenti u fit-traffiku jimplika pagamenti inkrimentali lill-ONM. Skont il-mudell ibbażat fuq il-kapaċità stabbilit fl-impenn tal-MBA, ma hemm l-ebda kosti inkrementali bħal dawn relatati man-netwerk meta jiġu akkwistati klijenti ġodda. F'dan ir-rigward, il-mudell ibbażat fuq il-kapaċità joqrob aktar lejn l-istruttura tal-kosti ta' ONM u b'hekk jipprovdi inċentivi simili għall-akkwist ta' klijenti addizzjonali fil-marġini. Dan jimplika li d-dħul fl-impenn tal-MBA mill-ONMV/il-fornitur(i) tas-servizz mal-entità fuża jista' jservi bħala limitazzjoni effettiva fuq l-ONM. Fir-rigward tal-impenn mhux tal-ONM, id-deċiżjoni ssib li dan l-impenn itejjeb il-pożizzjoni tal-ONMV u tal-fornituri tas-seervizzi li lilhom waħda mill-Partijiet bħalissa tagħti aċċess bl-ingrossa, peress li tagħtihom sigurtà fl-ippjanar għas-servizzi tat-2G u tat-3G. Barra minn hekk, l-ONMV u l-fornituri tas-servizzi kollha attivi fil-Ġermanja għandhom opportunità li jingħataw aċċess għas-servizzi tal-4G. Għar-raġunijiet imsemmijin hawn fuq, id-deċiżjoni tikkonkludi li l-konċentrazzjoni kif notifikata bl-impenji ppreżentati fid-29 ta' Mejju 2014 mhux se timpedixxi b'mod sinifikanti l-kompetizzjoni effettiva fis-Suq Intern, jew f'xi parti sostanzjali minnu. Għaldaqstant, il-konċentrazzjoni hija ddikjarata bħala li hi kompatibbli mas-Suq Intern u mal-funzjonament tal-Ftehim taż-ŻEE, skont l-Artikolu 2(2) u l-Artikolu 8(2) tar-Regolament dwar l-Għaqdiet u l-Artikolu 57 tal-Ftehim taż-ŻEE. L-attivitajiet kummerċjali tal-impriżi kkonċernati huma: Il-Kummissjoni tistieden lil partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7422 — Riverstone/Barclays/Origo, f'dan l-indirizz: Il-Kummissjoni Ewropea waslitilha sensiela ta' lmenti dwar l-infurzar tal-Att tal-Ġermanja dwar il-Paga Minima fis-settur tat-trasport internazzjonali. Il-Kummissjoni rreġistrat dawn l-ilmenti fl-applikazzjoni ċentrali għar-reġistrazzjoni tal-ilmenti dwar l-applikazzjoni tal-liġi tal-Unjoni minn Stat Membru bin-numru ta' referenza CHAP(2015) 227. Bħalissal-Kummissjoni qiegħda tifli sew l-elementi kollha tal-miżura nazzjonali kkontestata, biex tiżgura li din hija konformi mal-liġi tal-UE. L-ilmentaturi se jiġu infurmati, permezz tal-istess mezzi ta' informazzjoni, dwar ir-riżultati tal-eżami tal-Kummissjoni ta' dawn l-ilmenti u dwar l-azzjoni ulterjuri li tista' tiddeċiedi li tieħu l-Kummissjoni.